ΓΡΑΠΤΗ ΕΡΩΤΗΣΗ P-2853/01

υποβολή: Florence Kuntz (EDD) προς την Επιτροπή

(8 Οκτωβρίου 2001)

Θέμα: Υπαγωγή τουποχρεωτικού φιλοδωρήματος στον ΦΠΑ

Από 1ης Οκτωβρίου άρχισε να ισχύει στη Γαλλία ηποχρεωτικήπαγωγή στον ΦΠΑ τουποχρεωτικού φιλοδωρήματος στα εστιατόρια και τα κομμωτήρια.

Μεχρι σήμερα ωστόσο, η Γαλλία ήταν απαλλαγμένη από τηνπαγωγή αυτή, όπως την εξουσιοδοτούσε η απόφαση 89/487/ΕΟΚ(1) του Συμβουλίου της 28ης Ιουλίου 1989 η οποία παρείχε την άδεια στη Γαλλική Δημοκρατία να εφαρμόζει ένα μέτρο εξαίρεσης από το άρθρο 17 παρ. 6, δεύτερο εδάφιο της οδηγίας 77/388/ΕΟΚ(2) όσον αφορά την εναρμόνιση των νομοθεσιών των κρατών μελών σχετικά με τους φόρους κύκλου εργασιών.

Για τον τερματισμό του καθεστώτος αυτού εξαίρεσης χρειάσθηκε μια απόφαση του Ευρωπαϊκού Δικαστηρίου που ελήφθη στις 29 παρελθόντος Μαρτίου. Για ποιο λόγο η Επιτροπή και το Δικαστήριο περίμεναν 10 χρόνια και άνω για να καταγγείλουν μια κατάσταση που ενοχλούσε μόνο τους ιδίους· Και προπάντων, γιατί ηπαγωγή τουποχρεωτικού φιλοδωρήματος στον ΦΠΑ έπρεπε να πραγματοποιηθεί στο πλαίσιο της καθιέρωσης του ευρώ· Η έλευση του νέου αυτού νομίσματος εμπεριέχει πράγματι ήδη πληθωριστικές εντάσεις που συνδέονται με την ισοτιμία (6,55957 φράγκα για 1 ευρώ) και τις λεπτές στρογγυλοποιήσεις που πρέπει να πραγματοποιηθούν. Μπορεί η Επιτροπή να εξηγήσει γιατί, με το παράλογο αυτό χρονοδιάγραμμα, αναλαμβάνει τον κίνδυνο να αυξήσει τις τάσεις ύφεσης αποθαρρύνοντας την ιδιωτική κατανάλωση που ωστόσο αποτελεί την κινητήριο δύναμη της ανάπτυξης·

(1) ΕΕ L 239 της 16.8.1989, σελ. 21.

(2) ΕΕ L 145 της 13.6.1977, σελ. 1.

Απάντηση του κ. Bolkestein εξ ονόματος της Επιτροπής

(6 Νοεμβρίου 2001)

Η παρέκκλιση που αναφέρεται στην ερώτηση πουπέβαλε το αξιότιμο μέλος του Κοινοβουλίου, η οποία χορηγήθηκε στη Γαλλία με απόφαση του Συμβουλίου της 28ης Ιουλίου 1989, ουδόλως αποσκοπεί στο να επιτρέψει στο εν λόγω κράτος μέλος την εξαίρεση του φόρου φιλοδωρήματος από τη φορολογητέα βάση του ΦΠΑ. Η παρέκκλιση αυτή στο άρθρο 17 παράγραφος 6 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμόνισης των νομοθεσιών των κρατών μελών σχετικά με τους φόρους κύκλου εργασιών, στόχευε στο να επιτρέψει στη Γαλλία την απαλλαγή από το δικαίωμα έκπτωσης του φόρου για ορισμένες αντιπροσωπευτικές δαπάνες. Τελικά, η παρέκκλιση αυτή κρίθηκε άκυρη από το Δικαστήριο με απόφαση της 19ης Σεπτεμβρίου 2000(1).

Η Επιτροπή είναι αρμόδια, ως θεματοφύλακας της εφαρμογής της συνθήκης ΕΚ, να μεριμνά για την ορθή εφαρμογή της κοινοτικής νομοθεσίας από τα κράτη μέλη, συμπεριλαμβανομένης της μεταβατικής περιόδου πριν από τη μετάβαση στο ευρώ.

Ως προς αυτό, η Επιτροπή έκρινε ότι οι διατάξεις των άρθρων 2, σημείο 1 και 11, A, παράγραφος 1,πό α) της προαναφερόμενης οδηγίας της 17ης Μαΐου 1977, ήταν αντίθετες στην απαλλαγή του φόρου φιλοδωρήματος από τη φορολογητέα βάση για τον ΦΠΑ.

Επιπλέον, η μη συμπερίληψη των φόρων φιλοδωρήματος στη φορολογητέα βάση του ΦΠΑ είχε αρνητική επίπτωση στη γαλλική συνεισφορά στον ίδιο πόρο του προϋπολογισμού της Επιτροπής που προέρχεται από τον ΦΠΑ, καθώς η συνεισφορά κάθε κράτους μέλουςπολογίζεται σύμφωνα με τη βάση αυτή.

Αυτοί είναι οι λόγοι που οδήγησαν την Επιτροπή να κινήσει τη διαδικασία παράβασης που προβλέπεται στο άρθρο 226 (πρώην άρθρο 169) της συνθήκης ΕΚ κατά της Γαλλίας, επειδή επέτρεψε την απαλλαγή του φόρου φιλοδωρήματος από τη φορολογητέα βάση για τον ΦΠΑ.

Η νομική ανάλυση που πραγματοποίησε η Επιτροπή επιβεβαιώθηκε από το Δικαστήριο με απόφαση της 29ης Μαρτίου 2001(2).

Τα κράτη μέλη πρέπει να κοινοποιήσουν στην Επιτροπή, εντός τριών μηνών, τα μέτρα που έχουν λάβει για τη συμμόρφωση στις αποφάσεις του Δικαστηρίου. Σε αντίθετη περίπτωση, μπορεί να ξεκινήσει διαδικασία βάσει του άρθρου 228 (πρώην άρθρο 171 της συνθήκης ΕΚ). Καθώς η διάρκεια των διαδικασιών παράβασης δεν εξαρτάται από την Επιτροπή, η χρονική σύμπτωση της μετάβασης στο ευρώ και της συμμόρφωσης της γαλλικής νομοθεσίας με το κοινοτικό δίκαιο είναι καθαρά τυχαία.

(1) Υποθέσεις C-177/99 και C-181/99 Ampafrance SA et Sanofi Synthelabo SA.

(2) Υπόθεση C-404/99 Επιτροπή κατά Γαλλίας.